CELEX: 62013CN0342
Language: sl
Date: 2013-06-24 00:00:00
Title: Zadeva C-342/13: Predlog za sprejetje predhodne odločbe, ki ga je vložilo Szombathelyi Törvényszék (Madžarska) 24. junija 2013 – Sebestyén Katalin proti Kövári Zsolt in drugim

16.11.2013   
            
            
               SL
            
            
               Uradni list Evropske unije
            
            
               C 336/5
            
         Predlog za sprejetje predhodne odločbe, ki ga je vložilo Szombathelyi Törvényszék (Madžarska) 24. junija 2013 – Sebestyén Katalin proti Kövári Zsolt in drugim
   (Zadeva C-342/13)
   2013/C 336/13
   Jezik postopka: madžarščina
   
      Predložitveno sodišče
   
   Szombathelyi Törvényszék
   
      Stranke v postopku v glavni stvari
   
   
      Tožeča stranka: Sebestyén Katalin
   
      Tožene stranke: Kővári Zsolt Csaba, OTP Bank Nyrt., OTP Faktoring Követeléskezelő Zrt., Raiffeisen Bank Zrt.
   
      Vprašanji za predhodno odločanje
   
   
               1.
            
            
               Ali je treba ob upoštevanju člena 3(1) [Direktive Sveta 93/13/EGS (1) z dne 5. aprila 1993 o nedovoljenih pogojih v potrošniških pogodbah] pogodbeni pogoj, v skladu s katerim je za reševanje vseh sporov v zvezi s posojilno pogodbo, sklenjeno med potrošnikom in banko, izključno pristojen senat, sestavljen iz treh arbitrov Pénz- és Tőkepiaci Állandó Választottbíróság (stalno arbitražno sodišče za finančni in kapitalski trg), šteti za nepošten?
            
         
               2.
            
            
               Ali je treba ob upoštevanju člena 3(1) [Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah] šteti, da je pogodbeni pogoj, v skladu s katerim je za reševanje vseh sporov v zvezi s posojilno pogodbo, sklenjeno med potrošnikom in banko – razen izjem, določenih v pogodbi –, izključno pristojen senat, sestavljen iz treh arbitrov stalnega arbitražnega sodišča za finančni in kapitalski trg, nepošten ne glede na to, da posojilna pogodba vsebuje splošno informacijo o razlikah med postopkom, ki ga ureja zakon LXXI iz leta 1994 o arbitraži, in rednim sodnim postopkom?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).